8.6.2022
RO
Jurnalul Oficial al Uniunii Europene
C 224/9 Marți, 23 noiembrie 2021
Sprijinirea sportului pentru o redresare reușită 66.
insistă asupra necesității unor mecanisme de sprijin și de finanțare dedicate pentru a relansa sectorul sportului în urma pandemiei de COVID-19, inclusiv prin fonduri de sprijin naționale, Mecanismul de redresare și reziliență și fondurile structurale; 67.
se bucură că unele state membre au inclus sportul în planurile lor naționale de redresare și reziliență;
68.
invită Comisia să ofere date despre investițiile și reformele legate de sport în raportul său de evaluare privind punerea în aplicare a Mecanismului de redresare și reziliență, care urmează să fie prezentat Parlamentului și Consiliului în 2022; 69. salută bugetul mai mare alocat sportului în noul program Erasmus+ și sprijină noi sinergii între fonduri și programe, cum ar fi „UE pentru sănătate” și LIFE; subliniază că eliminarea tuturor obstacolelor din procesul de depunere a cererilor la nivel național este esențială în mai bună utilizare a acestor instrumente pentru a sprijini redresarea în sport; 70.
regretă absența unei trimiteri explicite la sport în regulamentul privind programul „UE pentru sănătate”;
71. îndeamnă instituțiile UE să majoreze considerabil bugetul dedicat sportului de masă în cadrul programului Erasmus +, în următoarea perioadă de programare financiară; 72. subliniază că este nevoie de finanțare mai amplă a sportului, chiar în afara programului Erasmus+, țintită și care să se axeze pe dimensiunea socială a sportului, în special a sportului de masă; 73. evidențiază importanța acțiunilor pregătitoare și a proiectelor-pilot în domeniul sportului, care asigură finanțare suplimentară pentru sportul de masă și au rezultate promițătoare; 74.
invită Comisia să crească numărul proiectelor-pilot și al acțiunilor pregătitoare în domeniul sportului;
75. evidențiază că trebuie sprijinit turismul sportiv ca mijloc de impulsionare a redresării și rezilienței sectorului sportului după pandemia de COVID-19; 76. reamintește importanța protejării sporturilor tradiționale și a promovării acestora printr-o finanțare adecvată ca parte a patrimoniului cultural european și a identității regionale; 77. invită autoritățile naționale, regionale și locale să recunoască rolul esențial al sportului și al activității fizice în domenii precum reabilitarea urbană, turismul și coeziunea teritorială și să încurajeze investiții semnificative ce țin de politica de coeziune a UE, în special de Fondul social european Plus, Fondul european de dezvoltare regională și Mecanismul de redresare și reziliență; 78. invită Comisia să încurajeze utilizarea finanțării REACT-EU pentru proiecte legate de infrastructura sportivă, cu condiția să fie sustenabile, să contribuie la redresarea economică pe termen lung și să sprijine turismul; 79. atrage atenția Comisiei și a autorităților de management asupra rolului important al cluburilor și asociațiilor sportive mici și subliniază lipsa de resurse umane și materiale la dispoziția lor pentru a accesa fonduri europene și sprijin specific; 80.
invită statele membre să ia în considerare aplicarea celei mai mici rate posibile de TVA în sectorul sportului ca unul dintre instrumentele de facilitare a accesului la serviciile sale în urma pandemiei de COVID-19; 81. invită Comisia să elaboreze o metodologie pentru definirea criteriilor de măsurare și monitorizare a impactului social al proiectelor sportive împreună cu toate părțile interesate relevante, inclusiv societatea civilă, partenerii sociali și autoritățile publice și să actualizeze și să prezinte periodic date privind impactul social al sportului; 82. îndeamnă Comisia și statele membre să actualizeze și să prezinte periodic date privind impactul economic al sportului;